**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-256-13/23

Datum: 09.10.2023. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14 i 59/22), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije, broj: 05-04-256-12/23 od 09.10.2023. godine, u postupku javne nabavke radova na izgradnji odvodnje od izlaza propusta do recipijenta na regionalnoj cesti R-459 Lukavica – Brnjik- Čelić, st.km. 8+900, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-256-12/23 od 09.10.2023. godine i ugovor za javnu nabavku radova na izgradnji odvodnje od izlaza propusta do recipijenta na regionalnoj cesti R-459 Lukavica – Brnjik- Čelić, st.km. 8+900, dodjeljuje se ponuđaču **d.o.o. Papilon Čelić, za najnižu ponuđenu cijenu od 164.706,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Papilon Čelić**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-256/23 od 14.09.2023. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 170.085,50 KM.

Obavještenja o nabavci broj 997-1-3-63-3-68/23 objavljeno 14.09.2023. godine, Službeni glasnik BiH broj: 63/23.

Komisija za javnu nabavku imenovana je Rješenjem broj: 05-04-256-3/23 od 03.10.2023. godine. Komisija za javnu nabavku dostavila je dana 05.10.2023. godine Zapisnik o radu Komisije 05-04-256-10/23 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 09.10.2023 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-256-12/23 od 09.10.2023. godine. Ponuda ponuđača d.o.o. Papilon Čelić, kao prvorangirana u Izvještaju Agencije, se prihvata. Cijena ponude najbolje ocijenjenog ponuđača iznosi 164.706,00 KM bez PDV-a, u postupku javne nabavke radova na izgradnji odvodnje od izlaza propusta do recipijenta na regionalnoj cesti R-459 Lukavica – Brnjik- Čelić, st.km. 8+900.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4
* da su blagovremeno zaprimljene 4 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Komisija za provođenje postupka javne nabavke radova na izgradnji odvodnje od izlaza propusta do recipijenta na regionalnoj cesti R-459 Lukavica – Brnjik- Čelić, st.km. 8+900, je prilikom pregleda i ocjene kvalifikovanosti ponuđača konstatovala da ponude tri prijavljena ponuđača (HS Baukop doo Gračanica,

Papilon doo Čelić i Arapovac putevi doo Čelić) ispunjavju kvalifikacione uslove propisane tenderskom dokumentacijom.

Ponuda ponuđača EKO PROM DOO BRČKO je odbijena kao neprihvatljiva, jer ponuđač EKO PROM DOO BRČKO u ponudi nije dostavio dokaz da u stalnom radnom odnosu ima zaposlenog diplomiranog građevinskog inžinjera sa najmanje 3 (tri) godine radnog iskustva ili jednog inžinjera građevine sa najmanje 5 (pet) godina radnog iskustva na poslovima građenja i položenim stručnim ispitom, čime nije ispunio uslove tražene u tenderskoj dokumentaciji u dijelu tehničke i profesionalne sposobnosti, pod tačkom b).

Prema članu 94., stav 2, Zakona o prostornom uređenju i građenju Tuzlanskog kantona (''Službene novine TK'', broj: 06/11, 04/13, 15/13, 02/16) Građenjem građevina mogu se baviti pravna lica registrovana za obavljanje te djelatnosti, ako u stalnom radnom odnosu imaju zaposlenog najmanje jednog diplomiranog inženjera građevinske struke ili druge odgovarajuće struke sa najmanje tri godine radnog iskustva, i najmanje sedam kvalifikovanih radnika građevinske struke ili druge odgovarajuće struke.

Obzirom da je za Ugovorni organ ovaj Zakon, materijalni propis, Ugovorni organ je u tenderskoj dokumentaciji izričito naveo uslov „Na osnovu Zakona o prostornom uređenju i građenju TK (Službene novine Tuzlanskog kantona broj 6/2011 (30.4.2011.) ponuđači moraju imati u stalnom radnom odnosu sa punim radnim vremenom najmanje jednog diplomiranog građevinskog inžinjera sa najmanje 3 (tri) godine radnog iskustva ili jednog inžinjera građevine sa najmanje 5 (pet) godina radnog iskustva na poslovima građenja i položenim stručnim ispitom.

Ponuđač EKO PROM DOO BRČKO je u svrhu dokazivanja ovog uslova, u ponudi dostavio ugovor o angažovanju dipl.ing.građ. Kuloglija Hajrudinom, koji je u stalnom radnom odnosu u firmi Arapovac putevi doo Čelić.

Ugovor o angažovanju osoba bilo bi moguće priznati da se ne radi o uslovima postavljenim u materijalnim propisima koji ovaj organ primjenjuje.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | HS Baukop doo Gračanica | **168.636,48** | **100**  |
| **2.** | Papilon doo Čelić | **169.382,55** | **99,5** |
| **3.** | Arapovac putevi doo Čelić | **169.799,15** | **99,3** |

Nakon provedene e – aukcije Agencija za javne nabavke formirala je i u „Izvještaju o toku i završetku e- aukcije“ dostavila konačnu rang listu ponuđača koji su učestvovali na e-aukciji, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | Papilon doo Čelić  | **164.706,00** | **100**  |
| **2.** | Arapovac putevi doo Čelić | **164.874,97** | **99,8** |
| **3.** | HS Baukop doo Gračanica | **168.636,48** | **97,6** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema odluke o izboru najpovoljnijeg ponuđača .

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva